**Republika Hrvatska**

**Bjelovarsko-bilogorska županija**

**Grad Čazma**

**CENTAR ZA KULTURU ČAZMA**

(GRADSKI MUZEJ ČAZMA)

Trg Čazmanskog kaptola 13

Čazma

OIB 77577225503

MB: 0136328

RKDP: 42161

Šifra djelatnosti: 9102 Djelatnost muzeja

**OBRAZLOŽENJE FINANCIJSKOG PLANA CENTRA ZA KULTURU ČAZMA**

**ZA 2023. I PROJEKCIJA ZA 2024. I 2025. GODINU**

Proračun proračunskog korisnika Centra za kulturu Čazma za 2023. godinu zajedno s projekcijama za 2024.-2025. godinu predlaže se na usvajanje Gradskom vijeću Grada Čazme.

Proračun je izrađen slijedom dobivenih uputa Grada Čazme o visini sredstava kojima će ustanova raspolagati iz Proračuna Grada Čazme u 2023. godini te temeljem procjene ostalih prihoda prema kojima su usklađeni rashodi ustanove.

1. **Sažetak djelokruga rada proračunskog korisnika**

Osnovna djelatnost javne ustanove Centar za kulturu Čazma je muzejska djelatnost, dok su ostale djelatnosti galerijsko-izložbena, kino-prikazivačka, organiziranje i promicanje svih oblika kulturno-umjetničkog stvaralaštva, nakladnička djelatnost, organiziranje glazbenih, filmskih i drugih kulturno-umjetničkih programa, vlastite produkcije ili u suradnji s drugim ustanovama, informatičko opismenjavanje mladeži, djece i odraslih, organiziranje tečajeva učenja sviranja pojedinih glazbenih instrumenata, tečajeva stranih jezika i slično te djelatnost javnog informiranja.

Centar obavlja i druge djelatnosti za izvršenje kratkoročnih i dugoročnih programa rada u cilju razvoja djelatnosti kulture kojima se Centar bavi. Centar vrši svoju redovnu djelatno primarno na administrativnom području Grada Čazme, dodatno obuhvaćajući i prostor bivše Općine Čazma (Štefanje, Ivanska).

U Centru za kulturu Čazma, u čijem sastavu djeluje i Gradski muzej Čazma, zaposlene su četiri osobe: ravnateljica, dvije osobe stručnog muzejskog zvanja – kustosice te spremačica. Centar za kulturu Čazma posjeduje tri objekta o kojima brine: matičnu zgradu na Trgu Čazmanskog kaptola 13, zgradu muzeja na Trgu Čazmanskog kaptola 10 te Tradicijsku moslavačku kuću u Mikloušu Gornjem 45, Čazma. Ravnateljica i stručno osoblje koriste dva ureda u prizemlju zgrade na Trgu Čazmanskog kaptola 13 gdje se nalazi i oprema za rad (računala, printeri, skeneri) te prostorno izdvojeno serversko mjesto za pohranu podataka. Rad s korisnicima odvija se u prostorima kino dvorane, dviju galerija (kat) te u prostoru Kutka za kulturni trenutak (prizemlje, predvorje kino dvorane). Uz veliko muzejsko spremište u prizemlju, na katu se nalazi spremište za muzeografska pomagala, radioničke alate i materijale te dodatno Arhiv ustanove.

Muzejska zgrada na Trgu Čazmanskog kaptola 10 ušla je u proces konstruktivne sanacije krajem 2021. godine s dobivenim bespovratnim sredstvima Fonda solidarnosti EU, a radovi bi trebali biti okončani najkasnije s 1. lipnja 2023.

1. **Obrazloženje programa rada**

Osnovni program rada ustanove temelji se na programu P 07 1007 Program javnih potreba u kulturi pri čemu se redovna djelatnost (muzejsko-galerijska) odvija kroz programe primarne zaštite muzejskih predmeta i dokumentacije, kroz izložbene programe, organizirane manifestacije, pedagošku djelatnost, stručno osposobljavanje te nabavu muzejskih predmeta.

Cilj svih programa osnovne djelatnosti je sakupljanje, stručna obrada i prezentacija te čuvanje podataka o materijalnoj i nematerijalnoj kulturnoj baštini čazmanskog dijela Moslavine. Kulturna baština promovira vrijednosti Grada Čazme temeljene na povijesnim činjenicama te na materijalnoj i nematerijalnoj baštini, znanjima i vještinama mnogih žitelja ovoga kraja. Uz osnovnu djelatnost posebna pažnja usmjerava se i na organizaciju kulturnih i umjetničkih programa (koncerti, predstave, priredbe i sl.) te vlastitih izdanja (nakladništvo). Program rada ustanove provodi se kroz dvije aktivnosti: P07 1007A100706 Investicijski program te P07 1007A100707 Redovna djelatnost Gradskog muzeja.

1. **Zakonske i druge osnove na kojima se zasniva program rada**

U aktivnosti P07 1007A100706 Investicijski program rad se zasniva na Zakonu o financiranju javnih potreba u kulturi (NN 47/90, 27/93, 38/09) dok se programa rada za aktivnost P07 1007A100707 Redovna djelatnost Gradskog muzeja zasniva na Zakonu o upravljanju javnim ustanovama u kulturi (NN 96/01, 98/19) te na Zakonu o muzejima (NN 61/18, 98/19, 114/22) koji na sebe veže pripadajuće stručne Pravilnike: Pravilnik o očevidniku muzeja, galerija i zbirki unutar ustanova i drugih pravnih osoba ( NN 96/99), Pravilnik o uvjetima i načinu ostvarenja uvida u muzejsku građu i muzejsku dokumentaciju (NN 115/01), Pravilnik o sadržaju i načinu vođenja muzejske dokumentacije (NN 108/02), Pravilnik o načinu i mjerilima za povezivanje u sustav muzeja Republike Hrvatske (NN 120/02, 82/06), Pravilnik o stručnim i tehničkim standardima za određivanje vrste muzeja, za njihov rad, te za smještaj muzejske građe i dokumentacije (NN 30/06) i Pravilnik o uvjetima i načinu stjecanja stručnih zvanja u muzejskoj struci (NN 97/10, NN 112/11).

1. **Obrazloženje općeg dijela financijskog plana**

Opći dio proračuna zasniva se na prihodima od 926.449,13 eura (6.980.331,00 kn) te rashodima u iznosu od 926.449,13 eura (6.980.331,00 kn).

Po izvoru nadležnog proračuna Grada Čazme planiran je prihod od 182.998,21 eura (1.378.800,00 kn), po izvoru pomoći iz proračuna RH 38.234,92 eura (288.081,00 kn), po izvoru pomoći sredstvima EU 704.180,77 eura (5.305.650,00 kn) te po izvoru vlastitih prihoda 1.035,24 eura (7.800,00 kn).

Kroz aktivnost P07 1007A100707 Redovna djelatnost Gradskog muzeja planirani su rashodi u ukupnom iznosu od 156.527,04 eura (1.179.353,00 kn): po izvoru nadležnog proračuna Grada Čazme 147.561,22 eura (1.111.800,00 kn), po izvoru pomoći 7.930,00 eura (59.753,00 kn), po izvoru vlastitih prihoda 1.035,24 eura (7.800,00 kn).

Rashodi su planirani i kroz aktivnosti P07 1007A100706 Investicijski program u ukupnom iznosu od 769.922,09 eura (5.800.978,00 kn): po izvoru nadležnog proračuna Grada Čazme 35.436,99 eura (267.000,00 kn), po izvoru pomoći proračuna RH 30.304,33 eura (228.328,00 kn) i po izvoru pomoći sredstvima EU 704.180,77 eura (5.305.650,00 kn).

Značajni iznos prihoda po izvoru pomoći rezultat je provođenja projekta zaštite baštine oštećene u potresu 2020. g. (zgrada muzeja, Trg Čazmanskog kaptola 10) za što je ostvarena bespovratna financijska potpora Fonda solidarnosti EU (ugovor je potpisan na iznos 2.597.500 kn, a dana je i procjena prema Fondu na 3.000.000,00 kn potrebnih do cjelovite obnove objekta). Rashode po tom izvoru prema sklopljenom ugovoru nužno je realizirati do 30. lipnja 2023.

Preneseni višak iz 2021. godine iznosi 154.582,79 kn što je iznos namjenske donacije iz 2019. umanjen za metodološki manjak troškova za zaposlene te materijalnih troškova čiji su prihodi ostvareni u mjesecu siječnju. Utrošak namjenske donacije iz 2019. u iznosu od 200.000,00 kn planira se tijekom 2023. godine (izrada idejnog i izvedbenog projekta stalnog muzejskog postava, izrada 3D vizualizacije glavnog projekta muzejske zgrade).

1. **Obrazloženje uz posebni dio financijskog plana**

**Aktivnost P07 1007A100707 Redovna djelatnost Gradskog muzeja (muzejsko-galerijska) = 156.527,04 eura (1.179.353,00 kn)**

Osnovni cilj redovne (muzejsko-galerijske) djelatnosti u 2023. godini je organizirati muzejske, kazališne i druge glazbeno-scenske programe i manifestacije, uključujući popratne edukativno-pedagoške programske aktivnosti. Cjelogodišnjim izložbenim programom predviđa se ukupno šest izložbi: dvije online izložbe (Hrvatski sokol u Čazmi, Novovjeka župa u Čazmi), tri izložbe temeljene na predmetima iz fundusa muzeja (Michael Close – 30 radova, Arheološko nalazište ranobrončanog doba Rađinac u Čazmi, Povijesni prizori na razglednicama iz fundusa GMČ) te gostujuća izložba Gradskog muzeja Križevci (Put čipke). Svaka od izložbi, izuzev online izložbe, uz popularizacijske i edukativno-pedagoške aktivnost predviđa i tisak kataloga izložbe kao trajne vrijednosti za popularizaciju, edukaciju i daljnja istraživanja baštine zavičaja. Pokazatelj uspješnosti vidljiv je kroz posjećenost izložbama i pratećim programima te kroz razvoj daljnje suradnje s ustanovama i pojedincima. Kroz 2023. predviđa se daljnja provedba uspješnog edukativnog programa Moj zavičaj – to sam ja! s određenim aktivnostima za različite dobne skupine uz suradnju s odgojno-obrazovnim ustanovama. Cilj programa je omogućiti uvid u značaj baštine zavičaja i istaknutih pojedinaca prošlosti zavičaja kroz kreativan pristup učenju. Porast zainteresiranih ciljanih korisnika programa jedan je od važnijih pokazatelja uspješnosti. Tijekom 2023. predviđaju se i konzervatorsko-restauratorski zahvati na odabranim predmetima određenih muzejskih zbirki s ciljem pripreme predmeta za izlaganje u okviru stalnog izložbenog postava. Kroz 2023. predviđa se i dovršetak muzeološkog koncepta stalnog izložbenog postava Gradskog muzeja Čazma te izrade izvedbenog rješenja istog s ciljem formiranja funkcija i sadržaja za muzejsku zgradu koja je u postupku konstruktivne sanacije. U okviru kazališnih programa predviđaju se četiri predstave za odrasle te tri za djecu različitih dobnih uzrasta. U okviru glazbeno-scenskih programa predviđa se pet koncerata ozbiljne glazbe. U ovom kontekstu najbolji pokazatelj uspješnosti je porast broja zainteresiranih korisnika za kazališne i glazbeno-scenske programe.

Jedan od primarnih ciljeva uz osnovnu djelatnost je zamjena dotrajalih rasvjetnih tijela suvremenom LED rasvjetom u prostoru učionica i muzejskih spremišta (radna rasvjeta). Nakon radova planirano je ličenje prostorija, potpuno ili djelomično. Primarni cilj je ušteda energije i poboljšavanje uvjeta rada i boravka za djelatnike i korisnike.

**Aktivnosti P07 1007A100706 Investicijski program = 769.922,09 eura (5.800.978,00 kn)**

Program predviđen u okviru nabave nefinancijske imovine najvećim dijelom odnosi se na ulaganja u poslovni objekt (zgradu muzeja) koja je u procesu konstruktivne sanacije. Tijekom 2023. predviđena je i izrada dokumentacije glavnog projekta zgrade muzeja s ciljem prikupljanja kompletne dokumentacije potrebne za ulazak u cjelovitu obnovu objekta i stavljanje zgrade u funkciju. Od navedenog iznosa 3.000.000,00 kn je procjena iznosa potrebnog do cjelovite obnove objekta za koji se nadam da ćemo ostvariti iz preostalih sredstava u Fondu solidarnosti EU iz kojeg se provodi projekt konstruktivne sanacije. Na zgradi na Trgu čazmanskog kaptola 13 predviđa se zamjena dotrajalih rasvjetnih tijela suvremenom LED rasvjetom u prostoru kino dvorane (scenska rasvjeta), prostoru galerije Cetin i Marks (galerijska šinska rasvjeta) s ciljem uštede energije i zadovoljenja stručnih standarda.

Kroz program opremanja zbog dotrajalosti planira se zamjena projektora u kino dvorani, stolnog računala za ured te prijenosnog računala (Kutak za kulturni trenutak). Planirana je i nabava dva prijenosna stola (Kutak za kulturni trenutak) i desetak stolica kako bi povećali broj „radnih“ mjesta za korisnike muzejskih pedagoških aktivnosti. Zbog smještaja galerije Marks u jugozapadnom dijelu zgrade otežano je izvođenje programa tijekom ljetnih mjeseci zbog vrućine zbog čega se predviđa dobava i montaža klima uređaja. S ciljem popunjavanja muzejskog fundusa planirana je nabava muzejskih predmeta putem otkupa.

Spomenute aktivnosti dio su strateškog plana ustanove (*Centar za kulturu Čazma, Gradski muzej Čazma – Plan upravljanja i održavanja, četverogodišnje razdoblje: 2021.-2024.*) te su detaljnije razrađene kroz Godišnji plana rada Centra za kulturu za 2023. godinu.

U Čazmi, 15. 11. 2022.

RAVNATELJICA:

Dr. sc. Maja Cepetić Rogić

Klasa: 400-02/22-01/02

URBROJ: 2103-2-06-01/22-4.1.1./04